**Koti-Kajaani** on Kajaanissa ja sen lähikunnissa ilmestyvä kaupunkilehti. Lehti ilmestyy kerran viikossa keskiviikkoisin. Lehti jaetaan lähes kaikkiin talouksiin Kajaanissa, Sotkamossa, Paltamossa ja Ristijärvellä. Lehti jaetaan myös Kuhmon, Suomussalmen, Hyrynsalmen ja Puolangan taajamissa.

Huhtikuusta 2020 lähtien lehti on ilmestynyt vain keskiviikkoisin. Sitä ennen se ilmestyi myös lauantaisin.

Lehden päätoimittaja on Tiina Suutari. Lehti luonnehtii itseään sitoutumattomaksi kaupunkilehdeksi.

Historia
--------

*Koti-Kajaanin* perusti kajaanilainen Alpo Korhonen helmikuussa 1971. Aluksi lehti ilmestyi *Ilmoituslehti Kajaani* -nimellä, ja seuraavasta vuodesta nimellä *Koski-Kajaani*. *Koti-Kajaaniksi* lehden nimi muutettiin 1975.

Alpo Korhosen kuoltua vuonna 1980 lehden kustantamista jatkoi hänen tyttärensä perheineen vuoteen 2001. Tuolloin *Kainuun Sanomat* osti perheyrityksen. Yrityskaupalla *Koti-Kajaanista* tuli *Kainuun Sanomien* tytäryhtiö ja osa Alma Media -konsernia. Vuonna 2015 kajaanilainen SLP Kustannus Oy osti Alma Media Kustannus Oy:n omistaman Kainuun lehtiliiketoiminnan, jolloin myös *Koti-Kajaani* siirtyi sen omistukseen. SLP Kustannus Oy on Suomalainen Lehtipaino Oy:n tytäryhtiö.

Kaupunkilehtien liiton jäseneksi *Koti-Kajaani* liittyi 1975. Kaupunkilehtien liiton toiminta loppui 31. joulukuuta 2009, kun valtaosa sen jäsenistä *Koti-Kajaani* mukaan lukien liittyi Sanomalehtien Liittoon.

*Koti-Kajaani* on sitoutunut noudattamaan Julkisen sanan neuvoston toimintaperiaatteita.

Muuta
-----

*Koti-Kajaani* kustantaa toimintansa ilmoitusmyynnistä saaduilla tuloilla. Lehden jakelun hoitavat Suomen Suoramainonta ja Jakelumasters Oy.

*Koti-Kajaanissa* julkaistaan myös paikalliseksi legendaksi noussutta Kuuloluuria, johon lukijat voivat soittaa ja antaa kiitosta tai kritiikkiä heitä koskettavista asioista.

Lähteet
-------

1. ↑  Koti-Kajaani jatkaa yksipäiväisenä toistaiseksi *Kainuun Sanomat*.  25.5.2020.  Arkistoitu 28.11.2021. Viitattu 28.11.2021.
2. ↑  Biokemisti päätoimittajaksi - Journalisti *www.journalisti.fi*.  Arkistoitu 14.11.2020. Viitattu 13.11.2020.
3. ↑  Tiina Suutari: Koti-Kajaani täyttää 50 vuotta – Lähetä meille muistoja kaupunkilehdestä sekä kuvia Kajaanista vuonna 1971 *Kainuun Sanomat*.  3.1.2021.  Arkistoitu 27.1.2021. Viitattu 3.1.2021.
4. ↑  Asiakaspalvelu Koti-Kajaani *SLP Kustannus*. Viitattu 13.11.2020.

Aiheesta muualla
----------------

* Koti-Kajaanin internet-sivut

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Hilla Group Oyj |
| --- |
|  |
| Tytäryhtiöt | 
* Kosila
* Hilla Logistiikka
* Jopox
* RegiOnline
* Rohki Events

 |
|  |
| Lehdet | 

|  |  |
| --- | --- |
| Maakuntalehdet | 
* Kainuun Sanomat
* Keskipohjanmaa

 |
|  |
| Kaupunkilehdet | 
* Enontekiön Sanomat
* Kalajaska
* Kokkola
* Koti-Kajaani
* Koti-Lappi
* Pietarsaaren Sanomat

 |
|  |
| Paikallislehdet | 
* Haapavesi-lehti
* Inarilainen
* Kalajokiseutu
* Kalajokilaakso
* Kittilälehti
* Kuhmolainen
* Lestijoki
* Luoteis-Lappi
* Meän Tornionlaakso
* Nivala
* Perhonjokilaakso
* Sompio
* Sotkamo-lehti
* Ylä-Kainuu

 |
|  |
| Matkailulehdet | 
* Aalto
* Erä-Kainuu
* Levi Nyt!
* Kemijärvi News
* Kulta-Lapin kesä
* Saariselän Sanomat
* Talvi-Kuhmo & Kesä-Kuhmo
* Vuokatti News

 |

 |

 |